钦定古今图书集成/明伦汇编/闺媛典/第025卷 > 刘澄印妻张氏
## 钦定古今图书集成/明伦汇编/闺媛典/第025卷 > 刘澄印妻张氏

按《济南府志》：“张氏，莱芜人。州同知刘澄印妻。年十七
归刘，事翁姑笃孝。印病，奉汤药几忘寝食。印父以印
病，欲其废儒业，氏泣不欲。病痊，鬻簪珥衣被为束修
灯火资，寻得入泮。姑病，泣祷愿以长子代，姑愈而子
果死。印父没，遗命捐田八百亩以赡族。时印已窘乏，
氏力劝行之，以成父志。三子：一庶出，析产以肥，让庶”
出子，诸子俱为庠生。孙十七人。张年八十馀卒。